b'\n_START_ARTICLE_\nAsarona\n_START_SECTION_\nUsos\n_START_PARAGRAPH_\nLa \xce\xb1-asarona es troba en gran quantitat en l\'oli essencial del c\xc3\xa0lam (Acorus calamus), obtingut del rizoma d\'aquesta planta, i que s\'utilitzava com a aromatitzant en algunes begudes alcoh\xc3\xb2liques. Aquest oli de c\xc3\xa0lam cont\xc3\xa9 al voltant del 5% d\'aquesta subst\xc3\xa0ncia, per\xc3\xb2 el d\'algunes altres varietats \xc3\xadndies pot arribar al 80%. La \xce\xb1-asarona \xc3\xa9s un potencial cancerigen, i conseq\xc3\xbcentment la utilitzaci\xc3\xb3 de l\'oli de c\xc3\xa0lam com a aromatitzant s\'ha prohibit en for\xc3\xa7a pa\xc3\xafsos. Al contrari, l\'arrel en pols s\'ha popularitzat com a ingredient de "medicines naturistes".\n_START_SECTION_\nProductes amb asarona\n_START_PARAGRAPH_\nL\'\xc3\xa8xtasi vegetal \xc3\xa9s un estimulant del sistema nervi\xc3\xb3s a causa de la pres\xc3\xa8ncia de cafe\xc3\xafna i d\'an\xc3\xa0legs anfetam\xc3\xadnics, com l\'efedrina de l\'Efedra o l\'asarona del c\xc3\xa0lam.\n_START_SECTION_\nToxicitat\n_START_PARAGRAPH_\nL\'asarona \xc3\xa9s altament t\xc3\xb2xica: produeix sensaci\xc3\xb3 de co\xc3\xafssor sobre la llengua, esternuts, irritaci\xc3\xb3 de la mucosa g\xc3\xa0strica i pot resultar narc\xc3\xb2tica i abortiva. A dosis elevades pot produir ast\xc3\xa8nia, taquic\xc3\xa0rdia, convulsions, midriasi, fotof\xc3\xb2bia, dispnea, i fins i tot coma i mort per par\xc3\xa0lisi respirat\xc3\xb2ria.'